8.7.14

**הודעה לעיתונות**

**אי ודאות לגבי השפעת המצב הביטחוני על תיירות נכנסת למחצית השניה של שנת 2014**

רמת התיירות למחצית השניה של שנת 2014 תלויה בהתפתחויות ובאירועים הביטחוניים.

להערכת לשכת מארגני תיירות נכנסת לישראל, אם תהיה רגיעה, הפגיעה בתיירות הנכנסת תהיה מינורית ותתייחס בעיקר לתנועת הבודדים בחודשים יולי-אוגוסט.

אם תהיה הסלמה והפעילות הצבאית תימשך ותהיינה מהומות בירושלים ובגדה, צפויה ירידה של עשרות אחוזים בתיירות הנכנסת.

נכון להיום היקף הביטולים אצל מארגני התיירות הנכנסת הוא נקודתי ומצומצם באופן יחסי.

עיקר תנועת התיירות לישראל בחודשים יולי אוגוסט הינה תנועה של בודדים המתרכזת בתל אביב, ירושלים, הרצליה ונתניה. חלק גדול מתנועה זו מגיע לדירות וחלק לבתי המלון באמצעות מערכות שיווק אלקטרוני ושיווק ישיר של המלונות בישראל.

תנועת הקבוצות הגיעה לשיאים חדשים בחודשים פברואר, מרץ, אפריל, מאי ויוני 2014 ומתוכננת להגיע, על פי צבר ההזמנות, לשיאים חדשים בחודשים ספטמבר, אוקטובר ונובמבר 2014.

מארגני התיירות הנכנסת פועלים להבטיח את מימושה של תנועת התיירות במחצית השניה של השנה ומקווים למנוע ביטולים מתוך תקווה שתהיה רגיעה ביטחונית בימים הקרובים.

**עמי אתגר**